Skgalala skaw
Talat'atanokglhi skaw xawa sipijchichi' nak ixtujun sipi, tsukulh takgalhchiwinan. Wa sipijchichi:- Wankan mat wix snun akgskgalala, akit ni pala tsina kkanajla. Kgalhtinalh skauj:- Wix k'atsiya pala ni k'anajlaya. Lakpuwa sipijchichi:- Chi tuku k'ama litlaja, iyu lakapastakIhi, chi k'ama kgalask'ini pala k'atsi tachiwin nema yaj liwaj maklakask'inkan, chu xamakgapitsi kitsistank'anin yaj talakapastaka. Kgolo sipijchichi' maxtulh ixtalakgats'okgni' nema ixkamatse'kgnit, iyu kgalask'inika skaw, ¿Wix k'atsiya liwaj ixtukuwinikan je'e talakgatsokgni? Skaw tsukulh st'uj st'uj kawan: axit, lapanit sokgemisin, tsinat, puxtokgo, t'apuxnimit, kgalhkgala, xkgapat, kutun. Ktsukga'wasa katiyalh tukuwini' nema wa skaw chu kawalilh niku lakgchan tats'okgni'.